
1/ompejorum  civitatem,  anno  septuagesimo  nono  post  Clir.  nat.  submersam  per  in- 
tegTOS  mille  sexcentos  septuaginta  sex  annos  latere  in  cinerum  pumicumque  copia  passi 
sumus,  donec  tandem  surgunt  ruinae,  nosque  ipsos  eorum  coetui  quasi  jungunt,  quos 
aetas  per  longam  saeculorum  seriem  a nobis  disjunxit.  Patent  denuo  templa  Deorum, 
patent  forum  et  tlieatra , patent  viae , quas  per  tantum  tempus  nullum  pressit  pedis 
vestigium,  patent  domus  et  intima  earundem  penetralia.  Sed  alto  premuntur  omnia 
silentio , perierunt  incolae  , et  qui  hodie  lias  terras  sibi  vindicant , hospites  sunt  et  in 
majorum,  quos  ipsi  vix  norunt,  urbe  peregrini.  Sicut  per  viam  sepulcralem  patet  in- 
troitus ad  Pompejorum  civitatem,  sic  haec  ipsa  magnum  quasi  et  funebre  videtur  esse 
prisci  splendoris  monimentum.  Quare  quidnam  in  illa  reperiatur,  antiquitatis  pars  est 
et  historiae;  nosque  medicos  non  dedecere  videtur,  introspicere,  quidnam  medicinae 
historia  ex  hoc  uberrimo  fonte  sibi  queat  vindicare,  et  sic,  Lector  benevole,  nostrae 
quoque  scriptiunculae  habes  simul  et  argumentum  et  excusationem. 

Indigitabimus  quosdam  in  effossa  hucusque  Pompejorum  parte  locos , qui  me- 
dici attentionem  mereri  videntur , scilicet  locos , in  quibus  reperta  sunt  chirurgorum 
veterum  instrumenta , vel  pliarmacopoeorum  confectiones  et  vasa ; sermonem  faciemus 
de  amuletis  veterum  , denique  de  templo  Aesculapii  Pompejis  reperto ; praemissis  ali- 
quot verbis  de  Pompejorum  interitu.  Plura  certe  a nobis  exspectari  poterunt  anno- 
tata , ut  balineorum  constructiones , picturae  et  ex  musivo  opere  icones , quae  ser- 
pentum  figuras  ostendunt,  statuae,  quae  ad  medicinae  mythologiam  pertinere  suo  jure 
creduntur  et  id  genus  alia;  sed  omnia  haec,  obscura  nobis  et  altioris  indaginis  visa, 
ad  aliam  scribendi  occasionem  remittimus,  ne  nostris  humeris  nunc,  quod  ferre  re- 
cusent, imposuisse  videamur. 


POMPEJORUM  INTERITUS. 


Primas  jam  ruinas  Pompeji  dicuntur  accepisse  terraemotu  illo  , qui  se- 
cundum Senecam  *)  die  quinto  Februarii  anni  aerae  Christianae  sexagesimi  tertii , se- 
cundum Tacitum  **)  vero  anno  sexagesimo  secundo  ejusdem  aerae  Campaniae  regiones 
invaserat.  Cum  praeter  hos  duos  nemo  alius  scriptorum  veterum  de  hoc  terraemotu 
Campaniam  devastante  memoriam  fecerit,  neque  etiam  hi  ipsi  in  tempore  constituendo 
conveniant , dubitatum  est , an  res  ipsa  acciderit  unquam.  Mirum  certe , quod  ne- 
que Plinius  senior,  qui  (histor.  natur.  1.  II.  c.  81  — 94.  edit.  Harduini)  accurate  et 
copiose  de  terraemotibus  oppidisque  inde  devastatis  agit,  hoc  ipsum  sui  temporis  fatum, 
non  attingat,  neque  etiam  Dio  Cassius  (hist.  1.  66.)  ejusdem  ullam  mentionem  injiciat. 
At  cum  neque  Senecae  neque  Tacito  fides  sua  possit  derogari  et  in  ipsa  Pompejo- 
rum urbe  , ut  nunc  est , multa  reperiantur  aedificia , quae  recenter  restaurata  fuisse 
videntur  ante  ultimam  urbis  stragem  ***) , non  dubitamus , quin  terraemotus  annis  se- 
decim vel  septendecim,  antequam  tota  urbs  periret,  eandem  magna  ex  parte  concusserit. 

Certissimis  vero  historicorum  testimoniis  confirmatur  interitus  Pompejorum  die 
vigesimo  tertio  Augusti  anni  aerae  Christianae  septuagesimi  noni,  sub  ingenti  Vesuvii 
montis  eruptione,  quae  Plinio  seniori,  accuratius  rem  indagaturo,  vitam  eripuit. 
Hanc  stragem  diductius  descripserunt  Plinius  junior,  cpii  eam  ex  parte  ipse  expertus 
erat,  et  Dio  Cassius  , qui  multo  serius  vixit.  Prior  vividissime  et  naturae  conve- 
nienter eruptionem  descripsit  et  terraemotum , uti  ex  Miseni  promontorio  eam  ipse  ob- 
servare vel  ex  aliorum  relatione  cognoscere  potuit  f);  alter  poetice  magis  et  minus  ac- 

iniimwwin  i irwMWir/xiiuiwMiiuuBm*LdUAj.'ii«i|-i  ■ i ubimmm  i iin^f.rawuiigBi 

*)  Pompejos » celebrem  Campaniae  urbem , in  quam  ab  altera  parte  Surrentinum  S tabianumque  littus , 
ab  altera  Herculanense  conveniunt , mareque  ex  aperto  conductum  amoeno  sinu  cingit , desedisse  terraemotu , 
vexatis , quaecunque  adjacebant , regionibus , audivimus , et  quidem  diebus  hibernis , quos  vacare  a tali 
periculo  majores  nostri  solebant  promittere.  Nonis  Februarii  fuit  motus  hic , Regulo  et  Virginio  Coss.,  qui 
Campaniam  y nunquam  securam  hujus  mali , indemnem  tamen  et  toties  defunctam  metu , magna  strage 
vastavit.  Nam  et  Herculanensis  oppidi  pars  ruit } dubiaque  stant  etiam  y quae  relicta  sunt  etc,  Senec. 
natur . quaest.  1.  VI.  c.  1. 

**)  Iisdem  Coss.  (P.  Mario  Celso  et  L.  Asinio  Gallo')  — et  motu  terrae  celebre  Campaniae  oppidum  Pom- 
peji magna  ex  parte  proruit.  — Tacit.  annal.  1.  X"V  . e.  48. 

Domenico  Romanelli  viaggio  a Pompei  a Pesto  e di  ritorno  ad  Ercolano  ed  a Puzzuoli.  Ecliz. 
II.  Napoli  1817.  12.  ( Part . I.  pag.  103.) 

f)  Plinii  junior,  epistol . 1.  VI,  epp.  16.  et  20.;  quae  ad  Cornelium  Tacitum  dabantur. 

curate  de  hac  re  locutus,  non  eandem  fidem  meretur  *).  Distincte  tamen  Dio  de 
Pompejorum  et  Herculani  interitu  narrat,  de  Stabiis,  quae  eodem  die  simul  corruisse 
perhibentur,  nil  addit 

V esuyius  mons  ante  illam  anni  septuagesimi  noni  p.  Chr.  eruptionem  t a in- 
di u quieverat , ut  nemo  eum  tunc  temporis  putaret  ignivomum , quamvis  partim  ex 
pervetustis  narrationibus , partim  ex  massae  solique  adjacentis  adspectu  putaretur  quon- 
dam arsisse  ignesque  projecisse.  Sic  Strabo  (Geographic.  1.  V.  c.  8.): 

' Ttt£q%htul  de  tmv  tottqdv  tov tojv  OQog  to  'Ovsoooviov , ayQOig  nzQtOixovpzvov  nayxcdoig, 
Tibjv  zrjg  xoQVCfrjg  * avz ?]  d^runedog  ptv  noX v pepog  (otiv  axaQnog  d’6b]  * ex  de  zrjg  ogeog 
req()0)dj]g , xca  xotladug  qcuvec  arjQccyycodetg  nerQMv  aid-aXai&wv  xaru  ti]v  yQouv , wg  av 
expspQOjpevtov  imo  nv^og.  cog  zexpouQOLg*  ctv  tm  to  yoiQtov  tovto  , xaiscQui  n Q o t e - 
QOVy  xav  eyeiv  xQazriQug  nvQog;  cpetjdqvcu  d'enihnov(y?]g  zijg  vktjg. 

Diodorus  Siculus  (biblioth.  bistor.  1.  IV.  cap.  21.) 

Slvopccoxtut  de  xav  to  mdtov  tovto  &Xey(jcc7ov , ano  tov  A oqov  tov  to  nuXaiov  anXexov 
nvQ  exqvddjvTog , naQunlrjfnwg  zrj  xara  tt\v  NcxeXaxv  AiTvy.  yaXeizai  de  vvv  6 zonog  Oveoov- 
(Jrog , eyajv  noXXa  or}pe7u  tov  xexctuo&ctvx  ut  a zovg  a q y a tov  g y q ov  ovg. 

Vitruvius  (de  architectura  1.  II.  cap.  Q.) 

Non  minus  etiam  memoratur  , antiq  uitu  s crevisse  ar  dor  es  et  abundavisse 
sub  Vesuvio  monte  et  inde  evomuisse  circa  agros  flammam. 

Silius  Italicus  (de  bello  Punico  1.  12.): 

Monstrantur  Veseva  juga , atque  in  vertice  summo 
D ep  as  i i j la  m mi  s sc  opuli , fr  actusque  ruina 
Mons  circum  atque  Nelnae  fatis  certantia  saxa , 

et  alibi 

Sic,  ubi  vi  coeca  tandem  devictus  ad  astra 
Evomuit  pastos  per  saecla.  Vesuvius  ignes, 

El  pelago  et  terris  fusa  est  vulcania  pestis. 


*)  T)ro  Cass.  hist,  rom.  1.  c.  21 — 23. 

TQoeeri  x<*r  ^roXei;  hvo  oXa to  re  ‘HpxouAavaov  kcu  tou*  Uofx%^,ov; , ev  Saargsp  rev  ofx,).ov 
naSvj/xsvou  , k«t g^wce 

Plinius  junior  (epist.  1.  VI.  ep.  16.): 

Nubes  ( incertum  procul  intuentibus  ex  quo  monte , Vesuvium  fuisse  postea  cogni- 
tum est ) oriebatur . 

Tacitus  (histor.  1.  I.  c.  2.) 

Jam  vero  Italia  novis  cladibus , vel  post  longam  s a e culorum  seriem  re- 
petitis afflicta.  Haustae  aut  obrutae  urbes.  Foecundissima  Campaniae  ora  et 
urbs  incendiis  vastata,  consumtis  antiquissimis  delubris. 

Verosimile  redditur  ex  liis  locis  adeo  perfecte  siluisse  priscis  temporibus  Vesuvium  , ut 
ne  vapores  quidem  ederet.  Confirmatur  hoc  quoque  Flori  testimonio  , qui  (epit.  rer. 
Rom.  1.  III.  c.  20.)  de  servis  duce  Spartaco  gladiatore  seditionem  molientibus  verba 
faciens  haec  habet : 

Prima  velut  ara  viris  mons  Vesuvius  placuit.  Ibi,  quum  obsiderentur  a Clodio 
Glabro,  per  fauces  cavi  montis  vitineis  delapsi  vinculis,  ad  imas  ejus  descendere 
radices ; de  exitu  invio,  nihil  tale  opinantis  ducis,  subito  impetu  castra  rapuere. 
Quod  ne  nimis  arduum  et  periculosum  fuisse  putes,  vetat  Braccinii  temeritas,  qui  non 
multum  ante  eruptionem  anni  1631  aerae  Christianae,  itidem  in  craterem  Vesuvianum 
descendit  et  quidem  ita  profunde , ut  facile  eum  in  regiones  infra  maris  superficiem  po- 
sitas penetrasse  persuasum  habere  possis.  Postquam  in  hoc  subterraneo  itinere  per  mi- 
liare Italicum  ( una  miglia ) inter  arbores  et  plantas  per  migraverat , speluncam  vidit 
profundam , quam  transgressus  in  viam  venit  valde  declivem  arboribus  crebris  consi- 
tam , quae  post  duorum  miliarium  spatium  in  planitiem  desinebat  cavernis  et  speluncis 
cinctam.  Has  cavernas  non  intravit obscuritate  earum  et  loci  discrimine  absterritus. 
Igitur  tria  miliaria  Italica  ( miglie ) emensus  est  Braccini  in  Vesuvii  montis  cavo  *)  ; 
miliaria  quatuor  Italica  explent  spatium  miliaris  geographici. 

Igitur  illa  Vesuvii  montis  eruptio , quae  Pompejos  et  Herculanum  submersit, 
prima  fuit , quae  Romanis  ex  hoc  monte  innotuit  et  suspicionem  de  eo  coeptam  reapse 
probavit.  Ab  hac  ergo  calamitate  incipit  recentior  Vesuvii  historia , prioribus  saeculis 
ad  fabulosam  et  conjecturalem  ejus  aetatem  rejectis.  Narrationem  hujus  eruptionis 
hic  non  repetimus,  cum  ex  Plinio  juniore  aliisque  satis  superque  possit  hauriri.  Id 


*)  Scirion  Breislak  voyages  physiques  et  lithulogiques  dans  la  Carnpanie  9 salvis  d' un  memoire  sur 
la  cunstitutiun  physique  de  lluiua.  Paris  , 1801.  8.  (Toni.  I.  p.  185  sq.) 

tantum  monemus,  Vesuvii  formam  illa  eruptione  mutatam  fuisse  ita,  ut  qui  prius  uni- 
cus exstiterat  vertex,  inde  duplex  factus  sit  ex  ruina  montis  in  ea  ejus  parte,  quae  ad 
mare  spectat.  Vetustior  altiorque  vertex  hodie  Monte  Sonmia  nuncupatur  et  a recen- 
tiori  vertice,  quem  proprie  Vesuvium  dicunt,  per  vallem  Mirio  di  cavallo  et  Canale  di 
sabbia  separatur.  Cum  antiquiores  scriptores  nil  de  duplici  Vesuvii  vertice  habeant, 
illa  vero  eruptio,  quam  vehementior  quaedam  ejusdem  montis  nondum  secuta  est,  vere 
cum  ruina  montis  *)  conjuncta  erat,  nullus  videtur  dubio  relictus  locus,  quin  tunc  tem- 
poris illa  verticis  quasi  discissio  facta  sit.  Est  autem  haec  montis  ruina  sic  quoque 
notabilis,  quod  diversa  ratio,  qua  Pompeji  et  Herculanum  hodie  adhuc  obtecta  repe- 
riuntur,  partim  inde  explicatur.  Injectus  est  scilicet  Pompejis  cinis  griseus  et  huic 
ipsi  cinis  nigrior;  utrumque  cineris  stratum  pumicibus  levibus  et  griseis  intermixtum. 
Hae  massae  temporum  mole  quasi  onustae  et  oppressae  firmius  invicem  in  tufi  vulcanii 
formam  compactae  sunt.  Herculanum  sub  cineribus  profunde  griseis  vel  nigris  sepul- 
tum  est,  quibus  pumices  minores  et  fragmenta  marmoris  albi  seu  lapidis  calcarei  ad- 
mixta sunt.  Haec , quae  Herculanum  obtegit , inassa  inulto  firmius  in  tufi.  vulcanii  for- 
mam compacta  est,  quam  Pompejana,  unde  duae  enatae  sunt  sententiae  e contrario 
sibi  invicem  oppositae,  quarum  utraque  aeque  falsa.  Sunt  scilicet,  qui  dicant,  Her- 
culanum fuisse  Vulcanii  amnis  fluctibus  ignitis  (Lava)  superfusum  **),  quod  aperte 
falsum;  sunt  etiam  qui  utramque  urbem,  Herculanum  et  Pompejos  alluvione  vulcania 
scilicet  aquis  producta  vulcania  volventibus  periisse  contendunt  , quod  aeque  fal- 
sum. Veritati  propinquior  videtur  sententia  eorum,  qui  ex  imbre  cinerum  pumicum- 
que vulcanio  densissimo  Pompejos  putant  fuisse  submersos,  Plerculanum  vero  iisdem 
quidem  cineribus  pumicibusque  pluviis  fuisse  obtectum,  sed  mox  ex  ruina  montis  Ve- 


*)  Jam  vadum  subitum  ruinaque  montis  littora  obstantia . Plin.  jun.  epist.  1.  VI.  ep.  16. 

' '')  Questa  eruzione  ricopri  di  un  torrente  di  cener  e ufocata  e di  piccole  scorie  arroventate  intera- 
mente  Ercolano  etc.  Romanelli  viaggio  etc.  (Part.  II.  p.  55.) 

'A  A A ) C.  Lippt  qualche  cosa  intorno  ai  v vicani , in  seguito  di  alcune  idee  geologiche.  Na/poli  1813«  8. 

Contra  hunc,  qui  Pompejos  et  Herculanum  aqua  et  alluvione  vulcania  periisse  contendit,  bene  et  co- 
piose disputat  K.  A.  Blooe : Beleuchtung  der  ldypothese  des  Iderrn  Lippi  in  Neapel,  nach  welcher  die 
alten  Stddte  Pompeji  und  Herculanum  nicht  durch  trockene  Auswurf, linge  des  Vesuvs  verschiittet , sondern 
durch  nasse  Niederschlage  begraben  ivorden  eeyn  sollen , quae  dissertatio  legitur  in:  Auswahl  aus  den 
Schriften  der  unter  Wtrners  MiUvirkung  gestif/eten  Gesellschaft  fur  Mineralogie  in  Dresden.  Leipz.  1818* 
8.  (T.  I.  p.  67  — 135- )•  Aliis  sibi  factis  objectionibus  respondere  conatus  est  Lippi  in  epistolis:  Fu  il 
fuoco  o l aequa , che  sotterro  Pompei  td  Ercolano?  Napoli  1816*  8. 

suvii  funditus  obrutum  et  sepultum.  Saecula  vero  ex  hoc  tempore  elapsa  nova  insuper 
strata  humi  et  scoriarum  accumulando  , collectionem  pumicum  cinerumque  ita  compres- 
serunt onerando,  ut  intercedentibus  aquarum  fluctibus  ex  coelo  post  eruptionem  Vulca- 
niam immensa  copia  descendentibus,  massa  compactior  orta  sit  ( tufo  volcanico)  quae 
Herculanum  involvit.  Nam  Pompeji  non  ita  firma  et  compacta  massa,  sed  magis  fria- 
bili sepeliuntur;  quod  si  Herculanum  in  septuaginta  vel  nonaginta,  Pompejos  in  qua— 
tuor  vel  sex  pedum  profunditate  latere  nosti,  non  adeo  miraberis.  Ceterum  massa  plu- 
via vulcania  minus  proprio  vocabulo  cinis  nominatur,  commodius  eam  duce  Breisla- 
k io  diceremus  arenam  vulcaniam  ( sable  volcanique).  Oculis  armatis  considerata 
particulas  terreas  informi  mole  ostendit,  fragmentis  Feldspathi  et  Pyroxeni  (Leucit) 
intermixtas.  Terras,  quas  obruit  haec  arena,  summa  fertilitate  beat,  quamvis  ab  ini- 
tio , mole  sua , plantas  opprimat  et  destruat. 

Perierunt  igitur  Pompeji,  forsan  etiam  Stabiae,  ex  ingenti  cinerum  pumicumque 
e Vesuvio  ejectorum  casu  , Herculanum  vero  non  ex  hac  sola  causa , sed  simul  ex  ipsa 
montis  ruina,  super  oppidum  delapsa. 

Quam  magna  quidem  et  horrenda  fuerit  haec  his  regionibus  teterrima  strages, 
certo  tamen  credi  potest,  incolas  oppidorum  trium  deletorum  vitam  fuga  servasse  ple- 
rosque  et  paucos  tantum  periisse.  Hoc  ipse  denotat  sceletorum  repertorum  numerus, 
qui  in  Pompejorum  parte  hucusque  effossa  centesimum  non  multum  superat,  in  Hercu- 
lanensibus ruinis  duodecimum  vix  attingit.  Et  qui  reperti  sunt  hominum  sceleti  certa 
signa  impeditae  fugae  prae  se  ferebant ; scilicet  vel  in  carceribus  inclusi  vinctique , vel 
milites  stationarii  sub  armis,  vel  sacerdotes  templum  Deorumque  simulacra  custodientes, 
vel  heri  cum  servis  numos  pretiosaque  vasa  servare  conantes,  vel  foeminae  in  cella 
vinaria  securitatem  malo  omine  quaerentes,  vel  denique  matres- familias  cum  liberis 
servabusque  domibus  immorantes.  Igitur  verosimile  est,  omnes  harum  civitatum  inco- 
las fugam  mature  parasse,  quod  eo  facilius  fleri  poterat,  cum  Vesuvina  eruptio  ex 
parvis  inciperet  principiis  et  sensim  in  immanem  cresceret  devastationem,  ut  ita  cladi 
horrendae  nuntius  praevius  non  deesset.  Praeterea  observatum  est , pumicum  cine- 
rumque Pompejos  obtegentium  strata  in  multis  hujus  urbis  locis  non  in  eodem  ordine 
reperiri,  ut  in  reliquis,  unde  conjicias,  quosdam  divites  Pompejorum  incolas,  post 


*)  Foyages  lithologiques  etc.  Tom.  I.  pag.  214. 

cladem  urbis  superstites  quaesivisse  fodendo  domorum  suarum  reliquias , et  majoris 
pretii  thesauros  gemmarum  numorumque  e ruinis  extraxisse,  quo  factum  est,  ut  harum 
rerum  pretiosarum  parvus  adeo  numerus  hodie  effoderetur.  Quare  nil  absurdius  dici 
potest  et  inconcinnius,  quam  quae  vulgo  fertur  ex  Dione  Cassio  (1.  c.)  fabula:  Pom- 
pejanos in  theatro  ludis  assidentes  fuisse  a cineribus  pluviis  submersos.  Quae  tandem 
fuerit , quaeso , vecordia  et  incuria  hujus  populi,  explosionis  vulcaniae  horrenda  viden- 
tis initia,  et  secure  ludentis,  fugaeque  nil  molientis?  Certe  tempus,  quamvis  angu- 
stum, dabatur  fugiendi,  et  hac  concessa  venia  usi  sunt  Pompejani  non  minus,  quam 
reliqui  harum  regionum  incolae. 

Quae  tam  diu  latuerunt  sub  tenebris  oppida,  nostris  temporibus  quasi  ex  Epi- 
menideo  somno  surgunt.  Primo  detectum  fuit  casu  quodam  Herculanum,  sequebantur 
mox  Pompeji  Stabiaeque.  Cum  pagi  et  villae  super  Herculani  tecta  positae  et  difficul- 
tas effodiendi  mox  finem  posuerint  effossionibus  hujus  oppidi;  regionum  vero  super 
Stabias  jacentium  fertilitas  atque  pretium  hanc  urbem  effodi  hucusque  prohibuerint, 
eo  alacrius  et  constantius  Pompeji  effodiuntur,  lucique  redduntur  hodiernae.  Lucem 
rursus  vident , vitam  rursus  non  capient , sed  larvarum  umbrarumque  exsanguium 
more  perpetuo  silebunt. 

Miraberis  quod  tam  diu  latuerint  Pompeji  sub  terris  absconditi , cum  tamen  situs 
et  fata  hujus  civitatis  ab  antiquis  scriptoribus  distincte  satis  et  aperte  indicarentur. 
Miraberis  hoc  eo  magis , quod  jam  hinc  inde  in  illis  regionibus  detecta  fuerint  varia 

i 

antiquitatis  monimenta,  ut  moenia,  statuae,  columnae,  inscriptiones,  imo  ipsum  Her- 
culis templum  et  anno  millesimo  quingentesimo  nonagesimo  secundo  aerae  Christianae 
construxerit  Dominicus  Fontana  (ex  jussu  Niccola  di  Alagni , Comitis  de  Sarno) 
aquaeductum,  qui  aquas  Sarni  deduceret  ad  oppidulum  Torre  delV  Annunziata , totam 
Pompejorum  civitatem  transgredientein  ita,  ut  fundamenta  ejus  posita  sint  in  ipsis  ejus- 
dem civitatis  viis  antiquis.  Tandem  anno  millesimo  sexcentesimo  octogesimo  nono 
primum  effodiendi  Pompejos  factum  est  conamen , mox  iterum  derelictum  quidem,  usque 
dum  anno  millesimo  septingentesimo  quadragesimo  octavo  Rex  Siciliarum  Carolus  Bor- 
bonicus  sedulo  effodi  juberet , quod  Herculano  prius , Pompejis  vero  anno  millesi- 
mo septingentesimo  quinquagesimo  quinto  tandem  contigit.  Pompejorum  ruinae  me- 
dium locum  obtinent  inter  oppida  recentiora  Torre  delV  Annunziata  et  Scafati  ita,  ut 

B 2 

hoc  Pompejis  ad  orientem,  illud  ad  occidentem  jaceat;  Herculanum  obtegunt  oppida 
Resina  et  Porlici , Stabias  CastelV  amare  et  Gragnano. 


I N S TRUME  N T A CHI R UR GI C A. 


In  illa  urbis  Pompejorum  parte,  quae  versus  occasum  et  septentrionem  spectat, 
patet  per  viam  sepulcralem  et  portam  Herculanensem  in  ipsam  Pompejorum  urbem  in- 
troitus. Viae  sepulcralis  intra  urbem  continuatio  nunc  nomen  gerit  Corso  di  Pompei 
et  pars  est  viae  consularis  ( Strada  consolare ) , quae  ab  ipsa  Neapolitanorum  urbe  ad 

Herculanum,  deinde  per  oppida  Resina  et  Oplonte  Pompejos  tendens  hanc  ipsam  urbem 

% 

transgreditur  et  ad  urbes  Nuceriam  et  Salernum  ducit.  In  latere  (per  portam  in  urbem 
tendentibus)  sinistro  hujus  viae  (Corso)  , juxta  et  infra  domum  , quae  imperatoris  Clau- 
dii fuisse  dicitur,  ilia  domus  locum  tenet,  in  qua  primum  chirurgica  instrumenta  re- 
perta sunt  *).  Ob  haec  ibi  detecta  chirurgorum  utensilia  dixerunt  alii  hanc  domum 
scholam  chirurgicam  seu  museum  anatomicum  ( Scuola  chirurgica y gabinetto  anato- 
mico **) ) , alii  vero  medici  cujusdam  officinam  vel  habitationem  fuisse  putaverunt 
Museum  anatomicum , vel  scholam  vel  officinam  chirurgicam  certe  non  fuisse  hanc  do- 
mum, primus  jam  delineationis  ejusdem  conspectus  docet,  cum  plane  a constructione 
domorum  ceterarum  non  reapse  recedat,  sed  cubiculos  varios,  hortulum,  puteum,  cister- 
nam , balinea  aliaque  contineat , ad  usum  vulgarem  veterum  pertinentia.  Habitationem 
medici  fuisse  inde  forsan  dubitares , quod  cubiculum,  in  quo  instrumenta  chirurgica  re- 
perta sunt,  in  remotissima  domus  parte  situm  et  valde  angustum  sit,  ita  ut  libentius 
in  Kuhnii  sententiam  descenderem,  asserentis:  ,, servum  chirurgum,  cui  herus  simul 
hortuli  culturam  mandaverat , in  illa  cella  habitasseu  ***).  Id  ex  eo  verosimile  red- 
ditur, quod  cubiculum  illud  in  vicinia  horti  sit  repertum.  Numerus  instrumentorum  ibi 


*)  IIomanelli  vioggio  etc.  Part.  I.  pag.  104*  — Frid.  Munter  Nachrichten  von  Neapel  and  Sici- 
lien  ai/f  amer  Reise  in  d.  J.  1785.  und  178 0.  Kopanhagen , 1780.  8.  pag.  76-,  ubi  etiam  delineatio  archi- 
tectonica hujus  domus  invenitur,  quam  ex  Miinteri  opere  rursus  ligno  incisam  exhibuit  V".  Cl.  Car. 
Gottlob  Kuhn,  in  programmate  nuper  edito:  De  instrumentis  chirurgicis , veteribus  cognitis , et  nuper 
effossis . /.  Lipsiae , 1823.  4.  pag.  6. 

) Ro  M ANELLI  Via<j'£-io  1.  C. 

***)  1.  C.  pag.  7. 

repertorum  ad  quadragesimum  accedit , omnia  reposita  sunt 8 in  Regio  Museo.  Quaenam 
haec  instrumenta  fuerint,  cuperem  quidem,  hic  me  posse  indicare,  sed  cum  in  majori 
opere , in  quo  effossa  omnia  ex  his  terris  iconibus  et  descriptionibus  illustrantur  *), 
nondum  descripta  sint  haec  veterum  utensilia,  in  Bayardii  autem  catalogo  **)  instru- 
menta quidem  describantur  chirurgica  permulta , sed  non  indicetur , an  Herculani , an 
Pompejis  reperta  sint,  non  audeo  hanc  in  me  suscipere  referendi  provinciam. 

Quinque  alia  instrumenta  chirurgica  reperta  sunt  in  taberna  quadam  venditoris 
olei  vel  vini  quae  sita  est  in  latere  meridionali  viae  parvae  ah  occasu  ad  orientem 
vergentis  in  illa  urbis  regione,  in  qua  Pansae  domus  sita  est  ***).  Cujus  generis  et 
formae  fuerint  haec  instrumenta  nullibi  indicatur.  Cum  autem  reperta  sint  instrumenta 
in  domo  certe  non  ad  medicum  usum  destinata , et  inter  utensilia  domestica  et  culina- 
ria, conjici  poterit,  ad  minorem  vulgaremque  chirurgiam  ea  pertinuisse,  et  confirmari 
videtur  hoc  invento  illa,  de  qua  supra  jam  diximus,  sententia,  scilicet  inter  domesti- 
cos veterum  fuisse  etiam  quosdam , qui  chirurgiam  minorem  exercerent , et  cubicula, 
in  quibus  instrumenta  chirurgica  reperiuntur,  fuisse  habitationes  eorum,  non  vero  offi- 
cinas vel  scholas  medicas. 

Accedimus  nunc  ad  eum  locum , in  quo  recentissime  reperta  sunt  instrumenta 
chirurgica,  ea  nempe,  quae  descripsit  medicus  quidam  Petropolitanus  Petrus  Saven— 
ko  p).  Ipse  medicus  Petropolitanus  non  accurate  locum  indicat,  in  quo  haec  instru- 
menta reperta  sint,  unde  factum  est,  ut  nonnulli  in  eadem  domo  reperta  ea  esse  puta- 
rent , ex  qua  prius  jam  quadraginta  instrumenta  chirurgica  effossa  sunt.  Hujus  opinio- 
nis participem  fuisse  V.  Cl.  Kuhnium  video , in  doctis , quae  de  instrumentis  veterum 


*)  Le  antichitd  d’  Ercolano,  Napoli  1757.  etc.  fol. , in  quo  opere  hucusque  nil  nisi  picturae,  sta- 
tuae et  lucernae  describuntur. 


')  Ottavio  Antonio  Ba.yar.di  catalogo  degli  antichi  monumenti  disotterrati  della  discoperta  citta 
di  Er  cola  no.  Napoli  1754*  fol.  maj.  ubi  in  capitulo  ,,  Cose  varieu  enumerantur  pag.  359 — 365.,  No. 
294.  varia  instrumenta  veterum  chirurgorum. 


236 


***)  Romanklli  viaggio  etc.  Part.  I.  pag.  146. 


edi 


ana. 


f)  Descriptionem  et  effigies  eorundem  invenies  in  Annibale  Omodet  annali  universali  di 
l£22.  Marzo , fasciculo  63.  pag*  434.»  sub  titulo:  Nota  sulla  chirurgia  de'  primi  ternpi  e su  di  alcuni 
stromenti  dvrurgicu  trovati  negli  scuvi  di  Pompea , di  Ptetro  Savenko,  cum  tabula  aenea  instrumento- 
rum  repertorum  figuras  ostendens.  Eandem  scriptiunculam  cum  iisdem  figuris  habes  in  diario  medico 
b ranco  - Gallico  Revue  medicale  dicto,  et  Germanice  excerptum  et  contractum  cum  tabula  lithogra- 
phica  minus  accurata  in  Lud.  Frid.  v.  Froriep  Notizen  aus  dem  Gebiete  der  Natur  - und  Heilkunde 
1822.  Marz , No.  26.,  vel  voluminis  secundi  Ko.  4.  pag.  57. 

chirurgorum  nuper  conscripsit  programmatibus  *).  Nihilominus  certum  est , utramque 
domum  vere  esse  diversam  , imo  longo  spatio  ab  invicem  dissitam.  Ut  hanc  in  hac  re 
enatam  confusionem , quantum  in  me  esset , dirimerem , adii  amicum , quem  illo  ipso 
tempore,  quo  Savenkoi  instrumenta  detegerentur,  Pompejis  versatum  esse,  noveram, 
scilicet  V.  Cl.  Henricum  IIase,  musei  antiquitatum  et  numorum  Dresdensis  custodem 
instructissimum , qui  pro  ea  , quae  ei  erga  me  est  amicitia , haec  quae  ipsi  nota  erant 
inecum  communicare  non  dubitavit.  Mos  invaluit  apud  eos , qui  effodiendis  Pompejis 
praesunt,  in  honorem  illustrium  peregrinorum,  qui  ruinas  Pompejanas  videndi  causa 
adeunt , novam  effossionem  iis  praesentibus  instituere.  Idem  hoc  factum  est , cum  sub 
primis  mensis  Martii  anni  millesimi  octingentesimi  undevicesimi  diebus  ad  has  ruinas 
accederet  Archidux  Austriae  et  Palatinus  Hungariae  Antonius,  in  hujus  honores  nempe 
domus  nova  effodiebatur  et  id  quidem  in  illa  via  , quae  a porta  Nolana  (ab  oriente  ad 
occidentem)  tendit  ad  portam  Herculanensem.  Domus  haec  , illa  occasione  recenter  ef- 
fossa , fuit  illa,  in  qua  instrumenta  reperta  sunt,  quae  Savenko  descripsit;  et  effodi 
illa  continuabatur,  cum  paucis  diebus  post  item  accessit  ad  ruinas  Magnus  Russorum 
Princeps  Michaclis  , quem  comitabatur  medicus  ille  Petropolitanus  Petrus  Savenko  , cui 
ob  tantum  patronum  singularis  illa  et  rarissima  data  est  venia,  instrumenta  haec  deline- 
andi, cum  praeterea  nemini  concedatur  vel  delineare  vel  metiri  quid,  vel  inscriptio- 
nem describere , sed  haec  omnia  Academia  Herculanica  sibi  soli  vindicet.  Ceterum 
haec  domus,  in  qua  illa  a Savenkoo  descripta  instrumenta  reperta  sunt,  constructione 
sua  non  differt  a reliquis  domibus;  medici  cujusdam  habitatio  fuisse  creditur.  Quod 
ad  instrumenta  ipsa  attinet,  quae  in  hac  domo  reperta  sunt,  hic  amplius  et  diductius 
ea  recensere  eo  minus  opus  est_,  cum  Cl.  Kuhnius  jam  hoc  in  se  munus  susceperit, 
describendi  scilicet  accuratius  haec  instrumenta  et  conferendi  cum  veterum  chirurgorum 
descriptionibus.  Brevis  ergo  enumeratio  sufficiet:  Inventa  sunt  specilla  (N.  5.  19.) 
duo  ferrea brevius  alterum,  alterum  longius;  ferrum  ustorium  (N.  3.)  pro  cauterio 
actuali,  nostris  ferramentis  ad  hunc  usum  constructis  simillimum;  lanceolae  (N.  4.  12.) 
cupreae  cum  acie  in  utroque  margine  et  appendice  cubico  pro  applicando  manubrio, 
forsan  venis  secandis  destinatae;  c ultra  (N.  15.  17.)  cum  acie  et  dorso,  itidem,  ut 
videtur ex  cupro  confecta;  eleva torium  (N.  16.)  ferreum  pro  trepanatione ; for- 


*)  Progr . J.  IT.  Llpsiae  , 1823.  4. 

ceps  (N.  li.)  dubiae  constructionis,  forsan  ad  dentes  evellendos  confectus;  volsellae 
(N.  6.  7.  8.  9.  10.)  variae  formae  et  magnitudinis,  fistulae  (N.  1.  18.),  ut  videntur, 
urinariae,  curvatae;  acus  (N.  14.)  magna  cum  foramine  quadrato;  denique  spatulae 
(N.  2.  13.)  ferreae,  usui  chirurgico  vel  pharmaceutico  inservientes. 

Non  dubito,  'quin  in  pluribus  aliis  Pompejorum  aedificiis  adhuc  lateant  chirur- 
gorum instrumenta , sed  optandum  est , ut  etiam  ejusmodi  ferramenta  antiquorum  dete- 
gantur, de  quibus  non  adeo  facile  conceptum  nobis  mente  formamus,  quam  de  sim- 
plicibus hucusque  detectis  quae  a nostris  ad  eundem  finem  formatis  non  multum 
recedunt. 

An  in  aliis  jam  elfossae  hujus  urbis  locis  detecta  fuerint  ferramenta  chirurgo- 
rum, certe  affirmare  non  ausim.  Asservantur  omnia,  uae  reperta  sunt,  Neapoli  in 
Museo  Regio  *). 


P H A R M A C A. 

In  eo  loco , in  quo  via , quae  dicitur  Corso  di  Pompeo , in  duos  ramos  finditur, 
quorum  angustior,  ad  meridiem  tendens,  nondum  ex  toto  effossus  est,  amplior  autem 
inter  meridiem  et  orientem  dirigitur,  inveniri  dicitur  officina  pharmaceutica  **). 
Et  id  quidem  concluditur  e repertis  ibi  pilulis , trochiscis , et  vasis  multis  cum  exsicca- 
tis medicaminibus.  Quibus  argumentis  hoc  quoque  additur,  quod  in  pariete  domus  ser- 
pens magnus  cornutus  depictus  sit,  qui  fructum  quendam  comedere  tendit  ***).  Cer- 
tum est  exstitisse  tunc  temporis  in  civitatibus  Romanis  tabernas  pharmaceuticas,  in 
quibus  Seplasiarii , Pigmentarii , Pharmacotribae  aliique  id  generis  homines  medica- 
menta vendebant  tam  composita  quam  simplicia , simul  cum  pigmentis  aliisque  huc 
pertinentibus.  Conveniunt  igitur  hae  tabernae  non  tam  cum  officinis  pharmaceuticis 
nostrorum  temporum,  quam  cum  iis  locis,  quos  semigermanico  vocabulo  Droguereien 


*)  Confer  Ch.  Jungicen  Bemerkungen  auf  einer  Reise  uber  XPien  und  Miinchen  nach  Italien  i.  J.  J 8 1 8 , 
in  diario  chirurgico  Graefe  und  M alther  Journal  der  Chirurgie  und  Aug  .nkeilkunde , 2.  Band,  2- 
Berlin , 1821  8-  pag.  366- 

**)  Rom anelli  viaggio  etc.  Par/.  I.  pag.  123* 

***)  Iconem  vide  in  Fran^ois  Mazois,  les  ruines  de  Pompei , dessinees  et  mesures . Paris , 1812  etc. 
fol.  max . 


16 


dicimus.  Sane  quidem  Plinius  senior,  iniquus  saepe  medicinae,  omniumque  Graecarum 
artium  osor,  medicos  sui  temporis  acriter  carpit,  quod  ignorantiae  causa  nimis  confi- 
dant pharmacopoeis , de  quorum  probitate  et  doctrina  non  tantopere  sibi  persuasum 
haberet  * **)). 

An  vero  domus,  de  qua  nunc  agimus,  vere  fuerit  officina  seu  taberna  phar- 
maceutica , difficilius  certe  constituitur , cum  accuratior  indagatio  medicamentorum  ibi 
repertorum  non  existat.  Ex  serpente  adpicto  hanc  sententiam  valdopere  firmari  non 
putamus,  cum  serpentis  simulacrum  ad  medicinam  in  templis  Aesculapii  factam  perti- 
neret quidem , neutiquam  vero  tunc  temporis  jam  ad  ejusmodi  tabernas , quae  ne  soli 
quidem  medicinae  inservirent , transferretur  ; idque  eo  minus  , cum  medicina , quae  me- 
dicamentis agebat,  amicum  consortium  cum  ista  templorum  medicina  certe  non  ha- 
buisse putanda  sit.  Neque  etiam  serpens  medicinae  semper  simulacrum  fuit , sed  ge- 
nium loci  apud  antiquos  saepissime  denotabat.  Sic  inter  picturas  Herculanenses  tabula 
habetur,  in  qua  serpens  arae  rotundae  circumvolutus  poma  arae  imposita  lambit,  juvene 
simul  adstante  et  cum  inscriptione  Genius  hujus  loci  montis  Cogitari  posset,  ser- 

pentem ab  antiquis  hac  de  causa  praesertim  pro  genio  loci  habitum  fuisse , quia  in 
ipsis  terrae  cujusdam  penetralibus  habitans,  indolem  terrae,  scilicet  aquarum,  metallo- 
rum, climatisque  ipsius  naturam  melius  novisset,  quam  cetera  animalia,  cum  quasi  hoc 
loco  sit  indigena  et  avxo^ &ojv  ***).  Cum  autem  ipsa  terrarum  indoles  (, genius  loci 
tantum  conferret  ad  sanitatem  incolarum  conservandam  reparandamque , serpens  mox 
etiam  ad  medicinae  sacra  transivit  et  Aesculapii  factus  est  constans  comes  et  simula- 
crum. Et  ipsa  hominis  natura  interna,  quae  vitam  alit  et  conservat,  morbosque  tam- 
quam insita  vis  medicatrix  repellit  et  expugnat,  quid,  quaeso,  aliud  est,  nisi  hujus 
loci , hominis  nempe  cujuscunque,  genius  rite  constitutus?  Sic  serpentis  significationes 

*)  ,,  Atque  haec  omnia  medici,  quod  pace  eorum  dixisse  liceat,  ignorant , pars  major  et  nominibus  in 
tantum  a conficiendis  medicaminibus  absunt , quod  esse  proprium  medicinae  solebat.  Nunc  quoties  incidere 
in  libellos,  componere  ex  his  volentes  aliqua  , hoc  est , impendio  miserorum  experiri  commentaria,  credunt 
Seplasiae , ea  omnibus  quidem  f raudibus  corrumpenti , factaque  jam  pridem  emplastra  et  collyria  mercantur t 
tabesque  mercium;  Fraus  Seplasiae  sic  exteritur Plin.  hist.  natur.  I.  XXXIV . c.  11. 

**)  Le  pitture  antiche  d’Ercolano,  Tom.  I.  Napoli , 1757.  fol.  Tab.  58-  pag.  202. 

***)  De  Brosses  clu  culte  des  dieux  Fetiches.  Paris , 1760.  pag.  25  sq.  (germanice:  Strahund  1785.) 
Vox  Fetisch,  Fetidi  e,  quae  in  liac  scriptiuncula  primo  in  hunc  usum  convertitur,  descendere  di- 
citur a Lusitamcis  vocabulis  Fetisso  et  Faticeira,  magicas  rts  designantibus,  forsuii  a Latino  verbo 
vaticinari  deductis. 

allegoricae,  quae  primo  intuitu  vehementer  inter  se  discrepare  videbantur,  propius 
consideratae  , unam  eandemque  edicere  intelliguntur. 

Exstat  inter  picturas  Herculanenses  tabula,  in  qua  duo  genii  seu  pueruli  prelo 
succum  e fructibus  exprimunt,  tertius  vero  spatula  vel  cochleari  massam  quandam  in 
alieno , furno  portatili  imposito , tractat  et  agitat  *).  Explicatio  hujus  picturae  duplex 
existit , aliis  scilicet  eam  ad  vini  mustique  praeparationem , aliis  vero  ad  rem  pharma- 
ceuticam pertinere  putantibus  **).  Confiteor  equidem,  me  huic  opinioni  magis  favere, 
quam  illi,  cum  ipsi  fructus,  prelo  subjecti,  amygdalarum  formam  melius  repraesen- 
tant, quam  uvarum,  furnus  anemius  autem,  in  quo  puerulus  massam  exagitat,  magis 
ad  rem  pharmaceuticam  trahi  posse  videatur;  ipsaque  pueruli  vel  genii  functio  haec 
esse  possit,  ut  amygdalas  prelo  subjiciendas  igniculo  prius  exponat,  uti  hodie  etiam 
fit  in  expressione  olei  amygdalini.  Haberemus  tunc  in  hac  tabula  genios  pharmaceu- 
ticos , oleo  exprimendo  occupatos.  Sed  hanc  dissensionem  dirimendam  peritioribus  in 
re  antiquaria  trado,  litem  sub  judice  relicturus. 


A M U L E T A. 

Conspiciuntur  in  multis  do  morum  Pompejanarum  parietibus  signa  priapi  lapidibus 
insculpta  vel  muro  adpicta.  Fuerunt,  qui  haec  simulacra,  apud  antiquos  frequentissime 
obvia , pro  signo  praevalentis  in  domo  foecunditatis , vel  etiam  pro  signaculo  lupana- 
rium haberent.  Utraque  opinio  assensionem  non  omnino  meretur,  sed  potius  affixa  vi- 
dentur ejusmodi  simulacra  pro  capiendo  bono  omine  et  averruncando  malo  a domibus 
earumque  incolis.  Vis  scilicet  fascini  (quod  mal  occino , quasi  malum  obtutum,  re- 
centiores  Itali  dixerunt),  rumpi  credebatur  simulacris  turpibus,  foedis  et  ridiculis. 
Hac  ex  causa  veteres  phallum  seu  simulacrum  priapi  collo  saepe  torquis  ope  affixerunt, 
ut  ita  ab  omnibus  calamitatibus,  fascino  oriundis,  liberi  essent  tutique.  Quare  ingens 
numerus  amuletorum , in  phalli  forma  confectorum,  Pompejis  et  Herculani  repertus  est, 
quae  delineationem  adhuc  exspectant  ***).  Quae  cum  ita  sint,  eorum  quoque  simul 

*)  Pitture  1.  c.  Toni.  I.  Tab.  35.  pag.  183. 

**)  Komanelu  pi&gg.io  etc.  1.  c. 

>**)  X ,,  Bayardh  supra  citato  antiquitatum  Herculanensium  catalogo  describuntur  interim  et  enume- 
rantur , scilicet  in  capitulo  „cose  rarie“  inscripto,  phalli  purimi,  pag.  365  , JNo.  295  — 320;  ex  quibus 

probari  potest  opinio,  qui  contendunt,  significare  liaec  parietibus  insculpta  priapi  simu- 
jacra  habitationem  fabricatoris  amuletorum.  Utrique  opinioni  non  refragantur  mores  ve- 
terum, quatenus  nobis  hucusque  innotuerunt;  neque  etiam  refragatur  ipsis  decantata  illa 
Pompejis  reperta  inscriptio:  Hic  habitat  felicitas,  cpiae  sub  magno  priapi  simulacro 
parieti  insculpto  in  vicinia  furni  pistorii  publici  legitur,  nam  vere  et  suo  jure,  super- 
stitioni receptae  confisus,  dicere  poterat  possessor  vel  fabricator  vel  venditor  amuleto- 
rum: ,,hic  , in  mea  domo  habitat  felicitas,  felix  faustumque  scilicet  augurium,  coepto- 
rumque omnium  amuleti  ope  bonus  eventus. a Et  hic  mihi  quidem  hujus  inscriptionis 
perspicuus  sensus  esse  videtur.  Haec  quamvis  a medicinae  provincia  paullo  longius 
remota,  data  occasione  silentio  praeterire  nolui. 


FANUM  AESCULAPI  I. 

In  meridoniali  Pompejorum  parte,  a templo  Isidis  versus  orientem,  a theatris 
vero  versus  septentrionem  sitae  sunt  (juxta  illam  domum,  quam  ob  statuarum  multitu- 
dinem ibi  repertarum,  officinam  statuariam  dicunt)  ruinae  fani  Aesculapio  consecrati ; 
ruinae  scilicet , nam  admodum  paucis  pepercit  hic  temporum  injuria.  I emplum  ipsum 
neutiquam  magnum  fuit,  neque  etiam  insigniter  decoratum;  ara  quadrata  medium  templi 
occupat;  ad  sanctuarium  ascenditur  per  novem  gradus,  et  columnae,  olim  tectum  susti- 
nentes , hodie  in  terram  delapsae  conspiciuntur.  Statuae  tres  ex  creta  cocta  rude  con- 
fectae, Aesculapium,  Hygieam  et  Priapum  referentes  in  hoc  templo  repertae  sunt;  ex 
quibus  conjici  licet,  Aesculapio  hanc  aedem  fuisse  dicatam.  Jam  quid  sibi  velint  hae 
ruinae,  et  an  vere  templi  Aesculapii  monimenta  sint,  quaerimus.  Quamvis  non  negan- 
dum sit,  Romanos,  post  advectum  in  Tiberis  insulam  serpentem  Epidaurium , coluisse 
Aesculapii  numen,  incubationes  aliosque  ritus  Epidaurios  celebrasse,  praesertim  vero 
aegrotos  in  his  templis  sacra  faciendo  curasse *  *) , tamen  primo  fere  obtutu  colligitur, 
fanum  illud,  de  cujus  ruinis  nunc  dicimus,  neutiquam  ad  ejusmodi  sacra  fuisse  desti- 


ea , quae  (pag.  370  sq.)  sub  numeris  309  — 320  veniunt,  pro  amuletis  adhibebantur.  Alia  vero  amuleta, 
non  phalli  formam  habentia,  sed  scarabaeorum,  vermium,  testudinum,  avium,  piscium,  elephantorum, 
hominum  dein  Deorumque,  ibidem  descripta  habes,  pag.  371  sq-  No.  321 — 309. 

*)  De  qua  re  egregie,  sicut  solet,  disserentem  adeas  Rottigerum,  V.  Cl.  ^Tter  Aesculapmsdienst 
auf  der  Tcberinsel,-  medizinische  SchlungengauJceleiu  in  Sprengelii  Beitragen  znr  Geso  ludite  der  Medizin, 
2-  Stu ck , pag.  163  — 202. 

natum,  cum  minus  spatiosum  sit  et  cubiculis  pro  conservandis  aegrotis  plane  careat. 
Conspicias  quaeso  ruinas  templi  Serapidis , quae  Puteolis  (ergo  in  bis  ipsis  regionibus) 
reperiuntur  *) , et  facile  discrimen  inter  ejusmodi  templum,  illudque  fanum,  quod  Pom- 
pejis elfossum  est , senlies.  Denique  in  Asclepieis  simulacra  quidem  conspici  solent 
Aesculapii  et  Hygieae,  cum  puero  illo  aenigmatico,  quem  saepe  pro  Harpocratis  eiligie 
jure  dubio  venditant;  sed  Priapum  quoque  in  his  templis  fuisse  expositum  cultumque, 
equidem  audivisse  non  recordor.  Quae  cum  ita  sint,  in  dubiis  mihi  quidem  relinquen- 
dus hic  locus  est,  et  dubitare  liceat,  an  vere  hic  Aesculapii  templum  extiterit.  Ilaec 
autem  quaestio  non  sine  accurata  statuarum  ibi  repertarum  disquisitione  dissolvi  poterii, 
quae  mihi , cum  hanc  non  liceat  adire  Corinthum , omnino  negatur. 


*)  Romanxlli  viaggio  etc . Par/.  II.  pag.  136  sq.  ubi  etiam  delineationem  architectonicam  ejusdem 
videre  licet. 


ropero  nunc  ad  id,  cujus  causa  haec  scripta  sunt.  Scilicet  Regis  Serenissimi 
gratia  delatum  milii  est  munus  Professoris  medicinae  theoreiicae  et  instituti  poiiciinici 
Directoris  in  Academia  chirurgico  - medica  Dresdensi.  Quod  munus  ut  fausto  omine  et 
solenni  ritu  aggrediar 

die  decimo  quinto  Decembris  y hora  tertia  pomeridiana 
in  auditorio  Academiae  recitabitur  a me  oratio 

de  medicinae  vi  in  humani  generis  cultura. 

Quam  solennitatem  ut  Director,  Decanus,  ceterique  Professores  Academiae  chirurgico- 
medicae,  nec  non  Chirurgi  militares  omnium  ordinum  et  tirones  huic  Academiae  ad- 


scripti  praesentia  sua  condecorare  velint,  omni,  qua  par  est  observantia  rogo. 


EXPLICATIO  TABULAE. 


A.  Porta  Herculanensis. 

R.  — Vesuvina. 

C.  — Nolana. 

{).  — ad  Sarnum. 

E.  — Stabiana. 

F.  Via  publica  inter  oppida  Scafati  et 

Torre  delP  jLnnunziata. 

G.  Casino  dPAmora. 

H.  Forum. 

K.  Portus  antiquus  (?). 

a.  Domus  Arrii  Diomedis. 

b.  Via  sepulcralis. 

c.  Templum  Jovis. 

d.  Templum  Veneris. 

e.  P>asilica. 

T.  Casa  di  Championet. 

o.  Porticus. 

h.  Templum  Herculis. 

) 

i.  Curia  Pompejana. 

k.  Templum  Isidis. 

l.  Amphitheatrum. 

m.  Templum  Aesculapii. 

n.  Theatrum  tragicum. 

o.  Forum  nundinarium. 

p.  Theatrum  comicum. 

q.  Habitationes  recentiores. 

1.  Domus  a Miintero  delineata,  in  qua 

quadraginta  instrumenta  chirurgica 
reperta  sunt. 

2.  Domus,  in  qua  quinque  instrumenta 

chirurgica  reperta  sunt. 

3.  Officina  pharmaceutica. 

4.  Regio  urbis  recenter'  effiossa , in  qua  Sa- 

venkoi  instrumenta  chir.  reperta  sunt. 

